Xeybər_İgidəliyev
Həyatı
Xeybər İgidəliyev 1937-ci il fevral ayının 17-də Hacıqabul şəhərində anadan olmuşdur. Atası Igidəliyev Zəfər 1896-cı ildə doğulmuşdur. 1941-ci ildə Böyük Vətən müharibəsinə ilk gedən hacıqabullulardandır. Dörd il müharibədə şərəfli döyüş yolu keçmişdir. Cəbhədən qayıdandan sonra öz şəxsi təsərrüfatında çalışmışdır. Ailəsini alnının təri, əlinin zəhməti ilə  dolandıran İgidəliyev Zəfər 1953-cü ildə  vəfat etmişdir. Anası İzzə Comərd qızı 1915-ci ildə anadan olmuşdur. İzzə əvvəllər həyat yoldaşı ilə fermada işləmiş, sonralar evdar qadın olmuşdur. O, 73 yaşında – 1988-ci ildə vəfat etmişdir. Xeybərin məktəb illəri Böyük Vətən müharibəsinin son illərinə düşmüşdür. Amma həyatın çətinliyinə, əzab- əziyyətinə baxmayaraq o, əlaçı şagirdlərdən olmuşdur. Doğmalarının dediyinə görə, Xeybər VI-VII siniflərdən şeirə həvəs göstərmiş, məktəbdə keçirilən tədbirlərə böyük həvəslə qatılmışdır… Haşiyə: Belə bir hadisəni həm Xeybər müəllim, həm d ə onun yaşıdları vaxtaşırı həvəslə danışardılar… "1955-ci il idi. Rayonun keçmiş rəhbərliyi görkəmli şair S.Vurğunun sakinlərlə görüşə gələcəyi xəbərini bildirir. Bütün rayon həmin görüşə hazırlaşmağa başladı. O cümlədən Xeybərin oxuduğu məktəbin kollektivi də. Bu ərəfədə orta məktəb şagirdi Xeybər  S.Vurğuna şeir həsr etdiyini sinif rəhbərinə  bildirdi. Şeirlə bütün müəllim kollektivi tanış oldu. Şeir bəyənildi. Nəhayət, çıxışa Xeybəri d ə yazdılar. Görüş zamanı 18 yaşlı Xeybərin oxuduğu şeiri bütün görüş iştirakçıları alqışladı. Görkəmli şair şagirdin boynunu qucaqlayıb üzündən öpdü, onun gələcəkdə böyük şair olacağına zəmanət də verdi. Bu görüş demək olar ki, Xeybərin istedadına güc, qol-qanad verdi, daha da ruhlandırdı. Xeybər İgidəliyev 1957-ci ildə orta məktəbi fərqlənmə attestatı ilə bitirdi. Qazıməmməddəki 13 saylı məktəbdə kitabxanada əmək fəaliyyətinə başladı. Məktəbdə işləyə-işləyə 1960-cı ildə ADU-nun Jurnalistika-filologiya fakültəsinə daxil oldu. Bu vaxtdan sonra X.İgidəliyev yazdığı şeirləri, məqalələri ilə tez-tez mətbuatda çıxış etməyə başladı. O, Qazıməmməd stansiyasındakı 13 saylı məktəbdə üç il işləmişdir. Ali təhsilini başa vurduqdan sonra rayon qəzetində ədəbi işçi kimi əmək fəaliyyətinə başlamışdır. Sonra şöbə müdiri, mətbəənin direktoru vəzifələrində çalışmışdır. Onun rayon qəzetində işıq üzü görən şeirləri v ə məqalələri artıq rayon ziyalılarının diqqətini cəlb etmişdi. Ona görə də, rayon rəhbərliyi əvvəlcə onu "Mayak" qəzetinin redaktor müavini, sonra isə "İşıq" qəzetinin məsul katibi vəzifəsinə irəli çəkmişdir. Bu vəzifələrdə işlədiyi müddətdə Xeybər müəllimin həmin qəzetlərin səhifələrində işıq üzü görən maraqlı, orijinal yazılarının (məqalə, rəy, felyeton, müsahibə oçerk və s.) sayı yüzdən artıqdır. Bütün yaxşı işinə - çalışdığı sahələrdə qazandığı uğurlarına görə Əlibayramlı (indi Şirvan) şəhər rəhbərliyi onu 1971-ci ildə Şəhər Partiya Komitəsi təbliğat və təşviqat şöbəsinin müdiri vəzifəsinə irəli çəkmişdir. Bacarıqlı mütəxəssis kimi o, 1974-cü ilə qədər bu vəzifədə çalışmış, ona olan etimadı doğrultmuşdur. Bir jurnalist kimi əldə etdiyi nailiyyətlərə görə Xeybər İgidəliyev 1981-ci ild ə SSRİ Jurnalistlər İttifaqına üzv qəbul edilmişdir. Respublikamız müstəqillik əldə etdikdən sonra, Hacıqabul yenidən rayon statusunu bərpa edir. Yeni yaradılmış rayonun rəhbərliyi bacarıqlı, vəzifəsinin öhdəsindən layiqincə gələn mütəxəssis olduğunu nəzərə  alıb onu Hacıqabul Rayon İcra Hakimiyyətində Ümumi işlər üzrə şöbə müdiri vəzifəsinə  təyin edir.